નવસારીમાં ચોમાસુ પુરૂં થયા બાદ જ પાણીની મોકાણ શરૂ થઈ ગઈ હતી. ડિસેમ્બર માસથી ફેબ્રુઆરી સુધી નહેરની મરામત કરાતા નહેર બંધ રહી હતી. જેના કારણે નહેરનું પાણી નવસારી શહેરને ન મળતા પાણીકાપ મુક્યાની શરૂઆત થઈ ગઈ હતી. ડિસેમ્બરથી શરૂ થયેલા પાણીકાપ જારી રહ્યો છે. આ દરમિયાન થોડો સમય પાલિકાએ એક ટાઈમ પાણીની જગ્યાએ અઠવાડિયામાં ચાર દિવસ બે ટાઈમ પામી પણ આપ્યું હતું. આ દરમિયાન તળાવમાં પુન: પાણી ઘટતા છેલ્લા પંદરેક દિવસથી એક ટાઈમ જ પાણી અપાઈ રહ્યું છે.